|  |  |  |
| --- | --- | --- |
| Prvi.jpg | | 22. X 2020. Број **311/20** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **октобар 2020.** |

**Просјечна плата након опорезивања у септембру 965 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 467 КМ, а најнижа у подручју *Грађевинарство*,668 КМ**

Просјечна мјесечна плата након опорезивања у Републици Српскојисплаћена у септембру 2020. године износила је965 КМ, док је просјечна мјесечна бруто плата износила 1 498 КМ.

Просјечна плата након опорезивања исплаћена у септембру 2020. у односу на исти мјесец претходне године номинално је већа за 6,2%, а реално за 8,1%, док је у односу на август 2020. номинално већа за 0,3%, а реално за 0,2%.

Посматрано по подручјима, у септембру 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 467 КМ, а најнижа просјечна плата након опорезивања у септембру 2020. исплаћена је у подручју *Грађевинарство*,668 КМ.

У септембру 2020. године, у односу на септембар 2019, највећи номинални раст плате након опорезивања забиљежен је у подручјима *Умјетност, забава и рекреација* 15,9%, *Дјелатности пружања смјештаја, припреме и послуживања хране, хотелијерство и угоститељство* 14,4% и *Вађење руда и камена* 11,4%.

У истом периоду смањење плате након опорезивања, у номиналном износу, забиљежено је једино у подручју *Остале услужне дјелатности*, 1,5%.

KM



Графикон 1. Просјечнe платe након опорезивања по мјесецима

**Мјесечна инфлација у септембру 2020. године 0,1%**

**Годишња инфлација (IX 2020/IX 2019) -1,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2020. године у односу на исти мјесец претходне године, у просјеку су ниже за 1,7%, док су у односу на август 2020. године у просјеку више за 0,1%.

Од 12 главних одјељака производа и услуга, више цијене на годишњем нивоу забиљежене су у шест, ниже цијене у четири, док су цијене у два одјељка остале непромијењене.

Највећи годишњи раст цијена у септембру 2020. године забиљежен је уодјељку *Алкохолна пића и дуван* 3,6%, усљед виших цијена у групи Пиво од 4,0% и у групи Дуван од 3,9%, затим у одјељку *Рекреација и култура* 2,0%, усљед виших цијена у групи Већа трајна добра за унутрашњу и вањску рекреацију од 6,7% и Новине и часописи од 4,4%, потом у одјељку *Здравство* 0,6%, због виших цијена у групи Остали медицински производи од 2,9%, као и у одјељку *Комуникације* 0,5%, усљед раста цијена телекомуникационих услуга. Цијене у одјељку *Храна и безалкохолна пића* више су за 0,3% због раста цијена у групама Уља и масноће од 6,4% и Воће од 6,1%, док је повећање од 0,1% забиљежено у одјељку *Остала добра и услуге.*

У одјељцима *Становање* и *Образовање* цијене су у просјеку остале непромијењене.

Највећи пад цијена на годишњем нивоу у септембру 2020. године забиљежен је у одјељку *Превоз* 10,8%, због нижих цијена у групи Горива и мазива од 17,9%, затим у одјељку *Одјећа и обућа* 10,6%, усљед сезонских снижења конфекције и обуће током године, потом у одјељку *Намјештај и покућство* 2,1%, усљед нижих цијена у групама Теписи и друге подне облоге од 5,1% и Текстил за домаћинство од 4,2%. Ниже цијене од 0,1% забиљежене су у одјељку *Ресторани и хотели.*

Графикон 2. Мјесечна и годишња инфлација

**Десезонирана индустријска производња (IX 2020/VIII 2020) мања 1,4%**

**Календарски прилагођена индустријска производња** **(IX 2020/ IX 2019) мања 9,4%**

**Десезонирана индустријска производња** у септембру 2020. године у поређењу са августом 2020. године мања је за 1,4%. У истом периоду уподручју *Вађење руда и камена* остварен јераст од3,8%, док је у подручју *Прерађивачка индустрија* забиљежен пад од 1,9% и у подручју *Производња и снабдијевање електричном енергијом, гасом, паром и климатизација* падод 13,0%.

**Календарски прилагођена** индустријска производња у Републици Српској у септембру 2020. године у поређењу са септембром 2019. године, мања је за 9,4%. У истом периоду у подручју *Вађењe руда и камена забиљежен је* пад од 3,6%, у подручју *Прерађивачкa индустријa* падод 7,7% и у подручју *Производњa и снабдијевањe електричном енергијом, гасом, паром и климатизацијa* пад од 17,7%.

Графикон 3. Индекси индустријске производње, септембар 2016 – септембар 2020. (∅2015=100)

**Број запослених у индустрији (I-IX 2020/ I-IX 2019) мањи за 1,1%**

**Број запослених у индустрији** у септембру 2020. године у односу на просјечан мјесечни број запослених у 2019. години и у односу на исти мјесец прошле године мањи је за 2,4%, док је у односу на август 2020. године већи за 0,3%.

Број запослених у индустрији у периоду јануар – септембар 2020. године, у односу на исти период прошле године мањи је за 1,1%. У истом периоду у подручју *Прерађивачка индустрија* остварен је раст од 0,5%, док је у подручју *Производња и снабдијевање електричном енергијом, гасом, паром и климатизација* забиљежен падод 5,1% и у подручју *Вађење руда и камена* пад од 9,1%.

**Покривеност увоза извозом у периоду јануар - септембар 2020. године 74,8%**

У периоду јануар – септембар 2020. године остварен је извоз у вриједности од двије милијарде и 443 милиона КМ, што је за 10,1% мање у односу на исти период претходне године. Увоз је, у истом периоду, износио три милијарде и 266 милиона КМ, што је за 8,2% мање у односу на исти период претходне године. Проценат покривеност увоза извозом у периоду јануар - септембар 2020. године износио је 74,8%.

У погледу географске дистрибуције робне размјене Републикe Српскe са иностранством, у периоду јануар - септембар 2020. године, највише се извозило у Хрватску и то у вриједности од 359 милиона КМ, односно 14,7% и у Италију  
336 милиона КМ, односно 13,7% од укупно оствареног извоза. У истом периоду, највише се увозило из Србије и то у вриједности од 620 милионa КМ, односно 19,0% и из Италије, у вриједности од 461 милион КМ, односно 14,1% од укупно оствареног увоза.

Посматрано по групама производа, у периоду јануар - септембар 2020. године, највеће учешће у извозу остварује електрична енергија са 197 милиона КМ, што износи 8,1% од укупног извоза, док највеће учешће у увозу остварују лијекови, са укупном вриједношћу од 145 милиона КМ, што износи 4,5% од укупног увоза.

хиљ. КМ

2020

2019

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba) |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Проф. др Јасмин Комић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |